โรงแรมสิริน ตั้งอยู่ใจกลางเมืองหัวหิน บนถนนดำเนินเกษม ถนนสายหลักของเมือง หรือเรียกอีกชื่อว่าซอยหัวหิน 61 เป็นโรงแรมเก่าแก่ แต่ยังรักษาสภาพไว้ได้ดี มีการปรับปรุงดูแลรักษาอยู่เสมอๆ 

อาหารเช้า(รวมกับค่าโรงแรม) จะจัดให้เป็น Set ไม่ใช่ Buffet มี Thai Set กับ American Set

Thai Set มีให้เลือกระหว่าง...
ข้าวต้มหมู หรือ ข้าวต้มไก่
น้ำส้ม หรือ น้ำสับปะรด
ชาร้อน หรือ กาแฟร้อน

American Set จะเสริฟ ไข่ดาว ไส้กรอก แฮม เบค่อน และขนมปังปิ้ง มีแยมกับเนยให้
น้ำส้ม หรือ น้ำสับปะรด
ชาร้อน หรือ กาแฟร้อน

ก็เป็นอาหารที่รสชาตดีได้ตามมาตราฐานครับ ถึงแม้จะปริมาณน้อยไปนิด แต่ก็เพียงพอกับมื้อเช้า ข้าวต้มหมูทำได้อร่อยดี ขอไข่ใส่เพิ่มได้ ถ้าจัดเป็น Buffet ก็คงจะดี

ราคาห้องพักอยู่ที่ 1,000 - 1,500 บาท ขึ้นอยู่กับวันและฤดูกาล สภาพห้องพักดีเยี่ยม สะอาด ไม่มีกลิ่นอับ แอร์เย็นเฉียบ ระบบน้ำร้อนก็ทำงานดี น้ำฝักบัวไหลแรงมาก อุปกรณ์เครื่องนอนใช้ของดีมีคุณภาพ มีสระว่ายน้ำ แต่ Wifi เสียเงิน วันละ 100 บาท ทำเลที่ตั้งถือว่าเยี่ยมเลย ของกินอยู่รอบๆมากมาย เดินไปถนนคนเดินก็ไม่ไกล สะดวก สบาย ให้ภาพรวมของโรงแรมไว้ที่ 4 ดาวครับ